George W. Bushs regjering

George W. Bushs regjering var den føderale regjeringen i USA fra 2001 til 2009, under ledelse av president George W. Bush. Regjeringsperioden begynte 20. januar 2001 og sluttet 20. januar 2009. Perioden var preget av terrorangrepet 11. september 2001, den påfølgende krigen mot terror og finanskrisen i 2008. Presidenten la ned veto mot fire lovforslag.

Regjeringen bestod blant annet av personer som hadde vært prominente medlemmer av tidligere regjeringer, blant andre Colin Powell (utenriksminister 2001–2005), Donald Rumsfeld (forsvarsminister 2001–2006) og Robert Gates (forsvarsminister 2006–). Det eneste ikke-republikanske medlemmet i regjeringen var Norman Mineta (transportminister 2001–2006).

Første regjeringsperiode

Regjeringens første periode begynte 20. januar 2001 etter presidentvalget i 2000 og tok slutt 20. januar 2005 etter presidentvalget i 2004. På den første dagen i embetet tok Bush initiativ til å blokkere føderal finansiering av utenlandske grupper som tilbød rådgivning og annen assistanse til kvinner som vurderte abort.

Åtte måneder inn i regjeringsperioden ble landet angrepet av al-Qaida og Bush gikk til krig i Afghanistan. Krigen i Irak fulgte i 2003.

Andre regjeringsperiode

Regjeringens andre periode begynte 20. januar 2005 etter presidentvalget i 2004 og tok slutt 20. januar 20. januar 2009 etter presidentvalget i 2008.

På agendaen i denne perioden var reform av den føderale skattelovgivningen, trygdesystemet og det offentlige skolevesenet.

Medlemmer

George W. Bush
Bush, George W.
Etableringer i 2001
Opphør i 2009
2001 i USA
2009 i USA
Politikk i 2001
Politikk i 2009